29.6.2023
ET
Euroopa Liidu Teataja
C 228/107
— edastada regulaarselt serveritele heitkoguste väärtusi, et hõlbustada turujärelevalvet, kasutusel olevate sõidukite nõuetele vastavuse kontrolle ja tehnoülevaatust.
Kuigi selline seade võib tõhusalt aidata järelevalveprotsesse lihtsustada, nõuab selle arendamine tehniliste eeskirjade kiiret väljatöötamist, mis võimaldab kindlaks määrata selle toimimiseks vajaliku varustuse (andurid, tarkvara jne).
Ainuüksi selline muudatus, mis võib kasutajaid tugevalt mõjutada, nõuab rakendamiseks kolmeaastast perioodi pärast tehniliste eeskirjade avaldamist. 5.4.
Kergsõidukite puhul võivad komisjoni kavandatud piirväärtused tunduda väheambitsioonikad, sest need vastavad põhimõtteliselt bensiini- ja diiselmootorite Euro 6 suunistes ette nähtud madalaimale väärtusele ühtlustamisele.
Siiski on oluline märkida, et: — määruse eelnõu lisades on ette nähtud, et uuesti määratletakse tingimused, mis tagavad praegu sõiduki tavapärase kasutamisega seotud teekatsete representatiivsuse, ja see kohustab tootjaid järeltöötlussüsteeme ümber kujundama; — piirmäärade ühtlustamine parima väärtuse põhjal suurendab piiranguid bensiinimootoritele (bensiinimootoriga sõidukite puhul alandatakse CO piirmäära 50 %) ja diiselmootoritele (diiselmootoriga raskesõidukite puhul alandatakse NOx-piirmäära 40 %); — vastupidiselt Euro 6 määrusele ei lubata Euro 7 määrusega, mille aluseks on teekatse, ühtegi kõrvalekallet. 5.5.
Arvestades, et rehvidest pärinev mikroplast on üks olulisemaid ookeanireostuse allikaid ja et ÜRO tasandi menetluse puudumise tõttu ei ole veel sellele kehtestatud mingeid piiranguid, on vaja selline menetlus võimalikult kiiresti välja töötada. 5.6.
Komitee seab kahtluse alla vajaduse kehtestada sõiduautodele ammoniaagiheite piirmäärad.
Kuna transpordisektoris tekib vähem kui 1 % Euroopa ammoniaagiheitest, ei tundu selle meetme maksumus olevat sellega kaasneva kasuga proportsionaalne.
Komitee tõstatab ka küsimuse, kas on asjakohane kehtestada sõidukitele tankimisel kütuseaurude piiramise süsteem, samas kui Euroopa on juba teinud kohustuslikuks äratõmbeseadme kütusejaotuspumpade jaoks. 5.7.
Raskesõidukite puhul on komisjoni kavandatud piirväärtused vastuolus Euro 6 määruse väärtustega, mille eesmärk on vähendada NOx ja tahkete osakeste arvu 80 % võrra ning süsinikoksiidiheidet kuni 95 %.
Lisaks teeb komisjon ettepaneku reguleerida CH4 (metaan) ja N2O (dilämmastikoksiid) piirmäärasid eraldi, viimase puhul eriti madalal tasemel, võttes arvesse nende mõju kasvuhooneefektile.
Loomulikult nõuavad need muudatused märkimisväärseid investeeringuid, mida tuleb arvesse võtta eelseisvates aruteludes raskesõidukite CO2 heite tuleviku üle (1).
Brüssel, 27. aprill 2023 Euroopa Majandus- ja Sotsiaalkomitee president Oliver RÖPKE
(1)
COM(2023) 88 final.